recursal/SuperWikiNEXT-32B huggingface dataset:
வண. **எஸ். ஜெபநேசன்** (பிறப்பு: 28 மார்ச் 1940) தென்னிந்தியத் திருச்சபையின் யாழ்ப்பாண மாவட்டத்தின் ஓய்வு பெற்ற பேராயர். இவர் யாழ்ப்பாணக் கல்லூரியின் அதிபராகவும் பணியாற்றியவர். பல பட்டங்களைப் பெற்ற இவர் தமிழிலும் ஆங்கிலத்திலும் பல நூல்களையும் எழுதியுள்ளார்.

வரலாறு
------

இவர் 1940 ஆம் ஆண்டில் யாழ்ப்பாண மாவட்டத்தில் உள்ள சாவகச்சேரியில் ஆசிரியர்களான என். சுப்பிரமணியம், கனகம்மா ஆகியோருக்குப் பிறந்தார். தனது கல்வியை முதலில் அவரது பிறந்த ஊரில் இருக்கும் சாவகச்சேரி டிரிபேர்க் கல்லூரியிலும், பின்னர் வட்டுக்கோட்டை யாழ்ப்பாணக் கல்லூரியிலும் கல்வி கற்றார். பேராதனைப் பல்கலைக்கழகத்தில் கலைத்துறையில் இளமாணிப் பட்டம் பெற்றதுடன், அதே பல்கலைக்கழகத்தில் தமிழ்த் துறையில் முதுமாணிப் பட்டத்தையும் பெற்றார். பின்னர் தமிழ்நாடு இறையியல் கல்லூரியில் தத்துவம், ஆங்கிலம் ஆகிய துறைகளிலும் முதுமாணிப் பட்டங்களைப் பெற்றுக்கொண்டார். இவர் வட்டுக்கோட்டை யாழ்ப்பாணக் கல்லூரியினதும், பின்னர் மருதனாமடத்தில் அமைந்துள்ள இறையியற் கல்லூரியிலும் அதிபராகப் பணியாற்றினார்.

எழுதிய நூல்கள்
--------------

இவர் சார்ந்த அமெரிக்க மிஷன் தொடர்பாகவும், கிறித்தவம் தொடர்பிலும் பல நூல்களை இவர் ஆக்கியுள்ளார். இவற்றுட் சில பின்வருமாறு.

* இலங்கையில் தமிழ் வளர்ச்சியும் அமெரிக்க மிஷனும்
* இலங்கைத் தமிழர் சிந்தனை வளர்ச்சியில் அமெரிக்க மிஷன்
* யாழ்ப்பாணத்துக் கிறிஸ்தவக் கவிஞர்களும் கீர்த்தனைகளும்
* பழையதும் புதியதும்
* பேராயர் சபாபதி குலேந்திரன்
* வணக்கத்துக்குரிய டானியல் பூவர்

மேற்கோள்கள்
-----------

1. ↑  Arumugam, S. (1997). *Dictionary of Biography of the Tamils of Ceylon*. பக். 62-63. .
2. ↑  Thiruvarangan, Mahendran (5 April 2005). "Rev. Dr. S. Jebanesan - a versatile personality". *Daily News (Sri Lanka)*. Archived from the original on 27 மே 2009. .
3. ↑  ஜெபநேசன், எஸ். *இலங்கைத் தமிழர் சிந்தனை வளர்ச்சியில் அமெரிக்க மிஷன்*, குமரன் புத்தக இல்லம், கொழும்பு, 2009. பின் அட்டை.
**செ. செம்மலை** என்பவர் ஓர் தமிழக அரசியல்வாதி மற்றும் முன்னாள் அமைச்சராவார். இவர் சேலம் தொகுதியிலிருந்து தேர்ந்தெடுக்கப்பட்டு இந்தியாவின் நாடாளுமன்ற உறுப்பினராக உள்ளார். இவர் மீது "கொலை செய்ய முயற்சி" (ஐபிசி பிரிவு -307) மற்றும் "ஒரு பெண் தனது கணவன் அல்லது கணவனது  உறவினரால் கொடூரமாகக் கொடுமைப்படுத்துதல்" (ஐபிசி பிரிவு -498 ஏ) தொடர்பான ஒரு குற்றச்சாட்டு உள்ளது.

இவர் முன்னர், தாரமங்கலம் தொகுதியில் 1980 ஆம் ஆண்டு நடைபெற்ற தமிழ்நாடு சட்டமன்ற தேர்தலில் சுயேட்சை வேட்பாளராகவும், 1984 தேர்தலில் அனைத்திந்திய அண்ணா திராவிட முன்னேற்ற கழக வேட்பாளராகவும் போட்டியிட்டு தமிழ்நாடு சட்டசபைக்குத் தேர்ந்தெடுக்கப்பட்டார். மேலும் இவர் ஓமலூர் தொகுதியில் இருந்து 2001 தேர்தலில் அனைத்திந்திய அண்ணா திராவிட முன்னேற்ற கழக வேட்பாளராக தேர்ந்தெடுக்கப்பட்டு,
 2001 தமிழக அமைச்சரவையில் நல்வாழ்வுத்துறை அமைச்சராக பொறுப்பு வகித்தார்.2016ல் தற்காலிக சபாநாயகராக பணியற்றினார்.

மேற்கோள்கள்
-----------

1. ↑
2. ↑  "2001 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
ஹோவர்ட் பைல் பைரேட்ஸ் புத்தகத்தில், ஒரு கடற்கொளையரின் புதையல்  சித்தரிப்பு.
**புதையல்** ( **buried treasure**) என்பது கடற்கொள்ளையர்கள் மற்றும் சட்டவிரோதச் செயல்களைச் செய்யும் மக்களின் நம்பிக்கையின் ஒரு முக்கிய அம்சமாகும்.  பிரபலமான கருத்தாக்கத்தின் படி, அரசர்கள்,  செல்வந்தர்கள், கொள்ளையர்கள் போன்றோர்  யாருக்கும் தெரியாத தொலைதூர இடத்தில் தங்கள் விலை மதிப்புமிக்க செல்வத்தை புதைத்து வைப்பார்கள். பின்னர் அவர்கள் மீண்டும் அதை எடுப்பதற்காக, பெரும்பாலும் புதையல் வரைபடங்களைப் பயன்படுத்துவர்.

கடற்கொள்ளையர் புதையல்கள்
------------------------

உண்மையில், பொக்கிஷங்களை கடற்கொள்ளையர்கள் புதைத்து வைப்பது என்பது மிக அரிதான செயலாகும்:  இவ்வாறு பொக்கிசங்களைப் புதையலாக புதைத்துவைத்திருந்த ஒரே கடற்கொள்ளையன் பைரேட் வில்லியம் கிட் ஆவார்.

இந்தியாவில் புதையல்
-------------------

இந்தியாவில் குறிப்பிட்ட சில கோட்டைகள், கோயில்கள் போன்ற இடங்களில் புதையல்களை மன்னர்கள் புதைத்து வைத்திருப்பதாக நம்புபவர்கள் உள்ளனர். அவர்கள் பாழடைந்த அளரவமற்ற கோயில் போன்ற இடங்களில் புதையலுக்காக இரவு நேரங்களில் ஆழமான குழிகளை நோன்டி புதையலைத் தேடுவது அவ்வப்போது நடக்கிறது. சிலர் புதையலை பூதம் காப்பதாகவும், அதை எடுக்க பூசைகள் செய்ய வேண்டும் என்றும் அவ்வாறு பூசைகள் செய்து பலியிடுதல் போன்றவற்றையும் செய்கின்றனர்.

இந்திய புதையல் சட்டத்தின்படி மதிப்புடைய எந்தவொரு பொருளும் பூமிக்குள் புதைந்திருந்து அது கண்டுபிடிக்கப்பட்டால் அது "புதையல்" எனப்படும். இச்சட்டத்தின் பிரிவு 4ன் படி ரூ.10/-க்கு மேற்பட்ட மதிப்புடைய எந்தவொரு புதை பொருளும் கண்டறிப்பட்டால், அதைக் கண்டுபிடித்தவர் இது குறித்து முதலில் வட்டாட்சியர் அல்லது கிராம நிர்வாக அதிகாரிக்கு தெரிவிக்க வேண்டும்.

மேற்கோள்கள்
-----------

1. ↑  Cordingly, David (1995). *Under the Black Flag: The Romance and Reality of Life Among the Pirates*. பன்னாட்டுத் தரப்புத்தக எண்:0-679-42560-8. .
2. ↑  "புதையலை காவல் காக்கும் 7 பூதம்". *கட்டுரை*. தமிழ் முரசு. 19 அக்டோபர் 2018 அன்று பார்க்கப்பட்டது.
[*தொடர்பிழந்த இணைப்பு*]
3. ↑  "பழம்பொருள் புதையல் கிடைத்தால் என்ன செய்வது?". *கட்டுரை*. இந்து தமிழ். 18 செப்டம்பர் 2015. 19 அக்டோபர் 2018 அன்று பார்க்கப்பட்டது.
4. ↑  "புதையல், தமிழ்நாடு வருவாய்த்துறை அலுவலர் சங்கம்". 2019-10-28 அன்று மூலம் பரணிடப்பட்டது. 2019-11-02 அன்று பார்க்கப்பட்டது.
**ஜான் லாடிஸ்லாஸ் பிட்சையா ரோச் விக்டோரியா** (பி. செப்டம்பர் 26, 1894 - இ. அக்டோபர் 15, 1962) ஒரு தமிழக அரசியல்வாதி மற்றும் தொழிலதிபர். இந்திய தேசிய காங்கிரசு கட்சியைச் சேர்ந்தவர்.

தூத்துக்குடி மாவட்டத்தில் பரதவர் இனத்தில் பிறந்தார். இவர் மீன்பிடி தொழில் முதலான பலவகைத் தொழில்களில் ஈடுபட்டு வெற்றி கண்டார். 1926-46 காலகட்டத்தில் தூத்துக்குடி நகராட்சியின் தலைவராக ஐந்து முறை தொடர்ச்சியாகத் தேர்ந்தெடுக்கப்பட்டார். 1937 சட்டமன்றத் தேர்தலில் சென்னை மாகாண சட்டமன்றத் தேர்தலில் வெற்றி பெற்று சட்டமன்றக் கீழவைக்குத் தேர்ந்தெடுக்கப்பட்டார். 1948ல் தமிழ்நாடு சட்டமன்ற மேலவைக்கு நியமிக்கப்பட்ட உறுப்பினராகத் தேர்ந்தெடுக்கப்பட்டார். ஜூன் 2, 1949 - பெப்ரவரி 8, 1952 காலகட்டத்தில் சென்னை மாநிலத்தில்ன் உணவு மற்றும் மீன்வளத்துறை அமைச்சராகப் பணியாற்றினார். (பி. எஸ். குமாரசுவாமிராஜா அமைச்சரவையில்). 1952 சட்டமன்றத் தேர்தலில் காங்கிரசு சார்பாக தூத்துக்குடி சட்டமன்றத் தொகுதியில் போட்டியிட்டு வெற்றி பெற்று தமிழ்நாடு சட்டமன்றத்துக்குத் தேர்ந்தெடுக்கப்பட்டார். 1948-49ல் ரோட்டரி சங்கத்தின் 320வது மாவட்டத்தின் (இலங்கை மற்றும் தென்னிந்தியா) ஆளுனராகவும் பணியாற்றினார். 1952ல் புனித கிரகோரி வீரர் அமைப்பின் (K.S.G -Order of St. Gregory the Great, வாடிகன் நகரின் கெளரவ வீரர் அமைப்புகளுள் ஒன்று) உறுப்பினர் என்ற பெருமை இவருக்கு அளிக்கப்பட்டது. தூத்துகுடியில் உள்ள ரோச் பூங்காவில் இவரது சிலை நிறுவப்பட்டுள்ளது.

மேற்கோள்கள்
-----------

1. ↑   *Debates; Official Report, Volume 48*. Madras Legislative Council. 1962. .
2. ↑  "These Rotarians". *The Rotarian* **105** (4): 52. October 1964. பன்னாட்டுத் தர தொடர் எண்:0035-838X. .
3. ↑  Roche, Patrick. A. (1984). *Fishermen of the Coromandel: a social study of the Paravas of the Coromandel*. Manohar. பக். 136. .
4. ↑  "Maintenance of Roche Park privatised". *தி இந்து*. 31 December 2005. 4 ஜூன் 2011 அன்று மூலம் பரணிடப்பட்டது. 12 March 2010 அன்று பார்க்கப்பட்டது.
5. ↑  1951/52 Madras State Election Results, Election Commission of India

வெளி இணைப்புகள்
---------------

* பரதர் சாதிச்சங்க வலைத்தளத்தில் ரோச் விக்டோரியா பற்றி
**ஜோசப் கொர்னேலியஸ் செல்லதுரை குமரப்பா** (*Joseph Chelladurai Cornelius Kumarappa*; சனவரி 4, 1892 – சனவரி 30, 1960) என்னும் முழுப்பெயர் கொண்ட **ஜே. சி. குமரப்பா** என்பவர் காந்தியத் தத்துவத்துக்குப் பொருளாதார வடிவம் அமைத்துக் கொடுத்தவர் எனக் கருதப்படுபவர். தமிழ் நாட்டைச் சேர்ந்த தமிழரான இவர், பட்டயக் கணக்கராக விளங்கினார். 

பின்னர் நிர்வாக மேலாண்மை, பொருளியல் ஆகிய துறைகளிலும் தகைமைகள் பெற்றார். காந்தியடிகளால் ஈர்க்கப்பட்டு அவருடன் இணைந்து பணியாற்றிய குமரப்பா, காந்தியடிகளால் தோற்றுவிக்கப்பட்ட பல்கலைக்கழகமான குஜராத் வித்யா பீடத்தில் பொருளாதாரப் பேராசிரியராகவும் இருந்தார். 

காந்தியின் "யங் இந்தியா" பத்திரிகையின் ஆசிரியர் பொறுப்பிலும் இவர் பணிபுரிந்துள்ளார். ஜே.சி.குமரப்பா தனது ஓய்வுக் காலத்தில் மதுரை மாவட்டத்தின் தே.கல்லுப்பட்டியில் உள்ள காந்தி நிகேதன் ஆசிரமத்திற்கு வருகை புரிந்தார். குமரப்பா காந்திநிகேதன் ஆசிரமத்தை 1956-இல் சட்டபூர்வமாக பதிவு செய்து, அதன் முதல் தலைவரானார்.குமராப்பா 1960-இல் மறைந்தார்.

ஜே. சி. குமரப்பாவின் 75வது பிறந்தநாளை முன்னிட்டு 4 சனவரி 1967 அன்று காந்தி நிகேதன் ஆசிரமத்தில் **குமரப்பா கிராமிய தன்னாட்சி நிறுவனம்** துவக்கப்பட்டது. இந்நிறுவனத்தில் மகளிர் மற்றும் இளையோருக்குப் பல்வேறு தொழிற்பயிற்சிகள் வழங்கப்படுகின்றன.

தமிழில் மொழிபெயர்க்கப்பட்ட இவரது படைப்புகள்
-------------------------------------------

* நிலைத்த பொருளாதாரம் [தன்னறம்]
* தாய்மைப் பொருளாதாரம்
* இரும்புத் திரைக்குப் பின்னால் ரஷ்யா
* டிராக்டர் சாணி போடுமா? (ஜே.சி.குமரப்பா பற்றிய கட்டுரைத் தொகுப்பு) - தன்னறம் வெளியீடு

மேற்கோள்கள்
-----------

1. ↑  மகாத்மா காந்தியிடம் கணக்கு கேட்ட தமிழன் ஜெ.சி.குமரப்பா
2. ↑  Kumarappa Institute Of Gram Swaraj

வெளி இணைப்புக்கள்
-----------------

* Economic and Political Weekly, vol. 40 no. 52 Dec 24, 2005
* குமரப்பா ஊர்த் தன்னாட்சி நிறுவனம் (ஆங்கில மொழியில்)
* குமரப்பாவின் வரலாறு
* குமரப்பா போற்றிய புகைப்படம் தினமணி பரணிடப்பட்டது 2012-01-12 at the வந்தவழி இயந்திரம்
* எளிமையின் சிகரம் குமரப்பா தினமணி
* குமரப்பா நினைவலை தினமணி

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* நெதர்லாந்து

 |
| கல்விசார் | 
* CiNii

 |
| மக்கள் | 
* Deutsche Biographie

 |
| மற்றவை | 
* SNAC
* IdRef

 |
**புத்த நூல்**  என்னும் நூல் உரைநூல்களால் தெரியவரும் நூல்களுள் ஒன்று. ஞானப்பிரகாசர் எழுதிய சிவஞான சித்தியார் பரபக்க உரையில் இந்த நூலின் ஒரு விருத்தப் பாவும், ஒரு வெண்பாவும் மேற்கோள்களாகத் தரப்பட்டுள்ளன. இந்தப் பாடல்களை இந்த உரைநூல் **சுகந்த நூல்** எனக் குறிப்பிட்டு விளக்கம் தந்துள்ளது. "புத்தன் என்பவன் சுகந்தன். துக்கத்தின் நிவாரண மார்க்கத்தை உணர்த்தி, சுகத்தைப் பெறும் மார்க்கத்தைக் காட்டுவதால் இந்நூல் 'புத்த நூல்'. இந்தப் பாடல்கள் 'சுகந்தநூல்' துணிபு". திருவொற்றியூர் தத்துவப்பிரகாரும் இந்த நூலின் விருத்தப் பாடலை மேற்கோள் காட்டியுள்ளார். 

புத்த சமயக் கோட்பாடுகளைக் கூறும் நூல்களும் தமிழில் 9 ஆம் நூற்றாண்டில் இருந்தன என்பதை இதனால் அறியமுடிகிறது.

மேற்கோள்களாகத் தரப்பட்டுள்ள பாடல்கள்
------------------------------------

நாம் எட்டி வைத்துள்ள உருவம் 3, நாம் அடையும் வேதனை 6. அவற்றால் பெறும் ஞானக் குறிப்பும் 6. செய்கை 20. 5 கந்தப் பொருள்களும்  கணப் பொழுதில் பங்கு போட்டுக்கொண்டு மாறிப் பங்கம் ஆகிவிடும். இவை 13 சுகந்த நூல்களில்  காட்டப்பட்ட துணிபுகள்.

எட்டிவை உருவம் மூன்று வேதனை ஆறு ஞானம்
ஒட்டிய குறிப்பு ஓர் ஆறு செய்கையும் இருபது ஆகக்
கட்டிய பஞ்ச கந்தம் கணத்தினில் பங்கம் ஆகும்
தொட்ட நூல் பத்தும் மூன்றும் **சுகதநூல்** துணிவு தானே. 
உடலும் ஆன்மாவும் காரணம் பற்றி வருவன அல்ல. காரணன் ஒருவனால் வருவனவும் அல்ல. எல்லாம் தாமே வரும். நிலையில்லை. ஒன்றன் சார்வால் பிறவி வரும். சார்வால் செயல்களும் நிகழும். இது பதிபு  அடிப்படையில் தோன்றி மறையும். இவை 'சுகத நூலின்' துணிந்த முடிவுகள். 

சகசமும் ஆன்மாவும் காரணனும் இல்லை
சகலமும் ஆம் அனித்தம் சார்வால் பிறவி
வகை வினை உண்டு பதிபு ஒன்ற மாய்தல்
**சுகதநூல்** முத்தித் துணிபு.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, ஒன்பதாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 204.
2. ↑  பாடல்கள் பொருள் நூக்கில் சொற்பிரிப்பு செய்யப்பட்டுள்ளன
3. ↑  பஞ்ச பூதம்
4. ↑  புத்த நூலில்
5. ↑  இது விருத்தம்
6. ↑  பதிவாகிய விதி
7. ↑  இது வெண்பா
**ஜீவநாயகம் சிரில் டேனியல்** (ஜூலை 9, 1927 - ஆகஸ்ட் 23, 2011) ஒரு இந்திய இயற்கையியலாளர். ஜே.சி. என்றும் அறியப்படுகிறார். இந்திய பறவைகள், பாலூட்டிகள், ஊர்வன குறித்து ஆராய்ச்சிகளை மேற்கொண்டுள்ள இவர், அவற்றைப் பற்றி நூல்களை எழுதியுள்ளார்.

வாழ்க்கைக் குறிப்பு
-------------------

இளம் வயதிலேயே இயற்கை மீது நேசம் கொண்டார். இரவில் நரிகள் ஊளையிடுவதும், அவற்றுடன் ஆந்தைகளின் அலறலும் அவரது குழந்தைப் பருவ நினைவுகளாக இருந்துள்ளன. விலங்குகளின் மீதான அவரது தாயின் பாசமும், அவரது தந்தையின் கல்வித்துறை பாண்டித்யமும் அவரை திருவனந்தபுரம் பொது நூலகத்துக்குச் செல்லத் தூண்டியுள்ளன. அங்கிருந்த ஆப்பிரிக்க காட்டுயிர்கள் தொடர்பான நூல்களைப் படித்தார்.

இளைஞராக இருந்தபோது, உலகப் புகழ்பெற்ற பறவை நிபுணர் டாக்டர் சாலிம் அலியால் உத்வேகம் பெற்ற அவர், சாலிம் அலி இணைந்திருந்த பம்பாய் இயற்கை வரலாற்று கழகத்தில் சேர்ந்து பணிபுரிய ஆரம்பித்தார். 1950லேயே அந்தக் கழகத்தின் காப்பாளராக பொறுப்பேற்ற அவர், அந்த நிறுவனத்தின் முதல் இயக்குநராகவும் பின்னர் மாறினார். 1991இல் ஓய்வு பெற்ற பிறகு, அந்தக் கழகத்தின் கௌரவ உறுப்பினர், கௌரவ செயலராக இருந்து வந்தார்.

*தி புக் ஆஃப் இந்தியன் ரெப்டைல்ஸ்* (இந்திய ஊர்வன), *எ செஞ்சுரி ஆஃப் நேச்சுரல் ஹிஸ்டரி அண்ட் கன்சர்வேஷன் இன் டெவலப்பிங் கன்ட்ரீஸ்* (வளரும் நாடுகளில் ஒரு நூற்றாண்டு இயற்கை வரலாறும், பாதுகாப்பும்) உள்ளிட்ட நூல்களை எழுதியுள்ளார். *இந்தியன் ஒயில்ட்லைஃப் – இன்சைட் கைட்ஸ்* என்ற நூலில் சிங்கங்கள் பற்றிய பிரிவை எழுதியுள்ளார். சாலிம் அலியின் நூற்றாண்டு 1996இல் கொண்டாடப்பட்டதை ஒட்டி, அவர் எழுதிய *தி புக் ஆஃப் இந்தியன் பேர்ட்ஸ்* (இந்திய பறவைகள்) புத்தகத்தை திருத்தி எழுதி 12வது பதிப்பை டேனியல் கொண்டு வந்தார்.

பம்பாய் இயற்கை வரலாற்றுக் கழகத்தின் ஆய்விதழின் நிர்வாக ஆசிரியராக இருந்ததுடன், ஹார்ன்பில் என்ற இதழையும் அவர் தொடங்கினார். அந்த இதழ் 2001ஆம் ஆண்டு வெள்ளிவிழாவைக் கொண்டாடியது.

மேற்கோள்கள்
-----------

1. ↑  "J.C. Daniel: Naturalist extraordinaire". Sanctuary Asia Interviews. April 2000. 2008-05-17 அன்று மூலம் பரணிடப்பட்டது. 2007-04-20 அன்று பார்க்கப்பட்டது.
2. ↑  "Conservationist JC Daniel dies of cancer". *Times of India*. 25 August 2011.. பார்த்த நாள்: 25 August 2011.
இலங்கையில் பௌத்த நடவடிக்கைகளையும் புத்த மதத்தையும் மேம்படுத்தும் நோக்கில் பௌத்த அலுவல்கள் திணைக்களம் செயற்பட்டுக் கொண்டிருந்தபோது முதல்முறையாக அதே நடவடிக்கைகளுக்கு **புத்தசாசன, சமய மற்றும் கலாசார அலுவல்கள் அமைச்சு** 1988ஆம் ஆண்டு யூன் 16ஆம் திகதி ஸ்தாபிக்கப்பட்டது.

அவ்வாறு அமைக்கப்பட்ட இந்த அமைச்சு முதல் முறையாக புத்தசாசன அமைச்சாக, முறையே மத அலுவல்கள் மற்றும் ஒழுக்கநெறி மேம்பாட்டு அமைச்சாக மீள நியமிக்கப்பட்டது. அது பௌத்த அலுவல்களுக்கு அதைச் சார்ந்த அலுவல்களுக்கும் வரையறுக்கப்பட்டது. அது இலங்கையில் ஏனைய அனைத்து மதங்களின் மேம்பாட்டுக்காவும் ஸ்தாபிக்கப்பட்டது.

புத்தசாசன மற்றும் மத அலுவல்கள் அமைச்சு 2010 ஏப்பிறல் 30ஆம் திகதியிட்ட வர்த்தமானி (அதி விசேட) அறிவித்தல் மூலம் பிரகடனப்படுத்தப்பட்டது. மேலும் அமைச்சின் விடயப்பரப்பில் பௌத்த அலுவல்கள் திணைக்களம், முஸ்லீம் மத மற்றும் கலாசார அலுவல்கள் மற்றும் இலங்கை பொது நம்பிக்கை பொறுப்பு என்பனவும் உள்ளடங்குகின்றன. பிற்காலத்தில், புனித பிரதேசங்களைத் திட்டமிடுதல் மற்றும் அபிவிருத்தி செய்தல் ஆகிய நடவடிக்கைகளும் இந்த அமைச்சுக்கு ஒப்படைக்கப்பட்டது. அத்துடன் இந்த அமைச்சின் விடயப்பரப்பின் கீழ் வருகின்ற மேற் குறிப்பிட்ட திணைக்களங்களின் ஏனைய நடவடிக்கைகளும் 2010 நவம்பர்; 30ஆம் திகதியிட்ட வர்த்தமானி (அதி விசேட) அறிவித்தல் மூலம் இந்த அமைச்சின் கீழ் கொண்டுவரப்பட்டது.

அதற்கு அமைவாக இந்த அமைச்சுக்கு ஒப்படைக்கப்பட்ட குறிப்பிட்ட பணிகளில் கொள்கை தயாரிப்பு நிகழ்ச்சித்திட்டங்கள் மற்றும் ஒழுக்கம் மிக்க சமுதாயத்தைக் கட்டியெழுப்புவதற்காக மத விழுமியங்களை மேம்படுத்துவதற்கான கருத்திட்டங்கள் மற்றும் பொருத்தமான நிகழ்ச்சித்திட்டங்கள் என்பவற்றை அமுலாக்குதல் மற்றும் அரசியலமைப்பில் வாசகம் 10 மற்றும் 14 (i) (உ) என்பவற்றின் மூலம் உறுதி செய்யப்பட்டுள்ள அனைத்து மதங்களையும் பாதுகாப்பதோடு 09வது வாசகத்தில் விபரிக்கப்பட்டுள்ள ஏற்பாடுகளுக்கு அமைவாக பௌத்த மதத்தை பேணிக்காத்தல் என்பவையும் அடங்குகின்றன.

அதன் பின்னர் புத்தசாசன அமைச்சு 2015.01;.18ஆம் திகதியிட்ட வர்த்தமானி (அதி விசேட) அறிவித்தல் மூலம் மீள ஸ்தாபிக்கப்பட்டது. பௌத்த அலுவல்கள் திணைக்களம் மாத்திரம் இந்த அமைச்சின் கீழ் கொண்டு வரப்பட்டதோடு ஏனைய மதங்களுக்கு உரிய திணைக்களங்கள் இந்த புத்தசாசன அமைச்சிலிருந்து அகற்றப்பட்டு 21.09.2015ஆம் திகதியிட்ட அதி விசேட வர்த்தமானி அறிவித்தல் மூலம் மீள ஸ்தாபிக்கப்பட்டது.
**அமோனியம் இருமாலிப்டேட்டு** *(Ammonium dimolybdate)* என்பது NH4)2Mo2O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்துடன் உள்ள இச்சேர்மம் தண்ணீரில் கரையக்கூடியதாக உள்ளது. தாதுப் பொருட்களில் இருந்து மாலிப்டினம் சேர்மங்கள் தயாரிக்கும் போது இடைநிலைப் பொருளாக அமோனியம் இருமாலிப்டேட்டு உருவாகிறது. தாதுப்பொருட்களை வறுக்கும் போது பண்படா மாலிப்டினம் VI) ஆக்சைடுகள் தோன்றுகின்றன. இவற்றில் இருந்து அமோனியா நீர்க் கரைசல் பிரித்தெடுக்கப்பட்டு அமோனியம் மாலிப்டேட்டு தயாரிக்கப்படுகிறது. அமோனியம் மாலிப்டேட்டு கரைசலை சூடக்குவதால் அமோனியம் இருமாலிப்டேட்டு உருவாகிறது. உருவான அமோனியம் இருமாலிப்டேட்டு திண்மத்தைத் தொடர்ந்து சூடாக்குவதால் இது சிதைவடைந்து மாலிப்டினம் மூவாக்சைடு உருவாகிறது:

(NH4)2Mo2O7 → 2 MoO3 + 2 NH3 + H2O
வேதி அமைப்பைப் பொருத்தவரை, உருக்குலைந்த மாலிப்டினம் மையங்கள் நான்முக வடிவ மாலிப்டினம் மையங்களுடன் இணைந்திருக்கும் பல்பகுதிச் சேர்மமாக அமோனியம் இருமாலிப்டேட்டு காணப்படுகிறது.

மேற்கோள்கள்
-----------

1. ↑  Roger F. Sebenik et al. "Molybdenum and Molybdenum Compounds" in Ullmann's Encyclopedia of Chemical Technology 2005; Wiley-VCH, Weinheim. எஆசு:10.1002/14356007.a16\_655
2. ↑  Armour, A.W.; Drew, M.G.B.; Mitchell, P.C.H. "Crystal and molecular structure and properties of ammonium dimolybdate" Journal of the Chemical Society, Dalton Transactions,1975, p1493-p1496. {{DOI: 10.1039/DT9750001493}}
|  |  |  |
| --- | --- | --- |
| << |  **ஆகத்து 2023** | >> |
| ஞா | தி | செ | பு | வி | வெ | ச |
|  |  | 1 | 2 | 3 | 4 | 5 |
| 6 | 7 | 8 | 9 | 10 | 11 | 12 |
| 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 |
| 27 | 28 | 29 | 30 | 31 |  |  |
| **MMXXIII** |
|

**ஆகத்து** அல்லது ***ஓகஸ்ட்*** (*August*, /ˈɔːɡəst/ (About this soundகேட்க) *AW-gəst*) என்பது யூலியன், மற்றும் கிரெகொரியின் நாட்காட்டிகளில் ஆண்டின் எட்டாவது மாதத்தைக் குறிக்கும். அத்துடன் 31 நாட்களைப் பெற்றுள்ள ஏழு மாதங்களுள் இதுவும் ஒன்றாகும்.

கிமு 753 இல் ரொமூலசின் ஆட்சியில் 10 மாதங்களைக் கொண்ட ரோமானிய நாட்காட்டியில் ஆகத்து மாதம் ஆறாவது மாதமாகக் கருதப்பட்டது. ஆறாவது என்னும் பொருள்படும் செக்சுடிலிசு (*Sextilis*) என்னும் இலத்தீன் மொழிச் சொல்லே துவக்கத்தில் ரோமன் நாட்காட்டியில் இம்மாதத்தின் பெயராகப் பயன்பட்டது. மார்ச்சு மாதம் முதலாவது மாதமாகும். கிமு 700 ஆம் ஆண்டளவில் நூமா பொம்பிலியசின் ஆட்சியில், சனவரி, பெப்ரவரி மாதங்கள் மார்ச்சுக்கு முன்னர் கூட்டப்பட்டதை அடுத்து இது எட்டாவது மாதமாகியது. அப்போது இம்மாதத்தில் 29 நாட்களே இருந்தன. கிமு 45 ஆம் ஆண்டில் யூலியசு சீசர் யூலியன் நாட்காட்டியை அறிமுகப்படுத்தியதில் இருந்து மேலும் 2 நாட்கள் அதிகரிக்கப்பட்டு தற்போதைய 31 நாட்கள் ஆகியது. பின்னர் கி.மு 8ம் நூற்றாண்டில் அலெக்சான்டிரியா நகரை வென்ற ரோமானிய மன்னர் அகசுடசு சீசரின் சிறப்பை வெளிப்படுத்தும் விதமாக செக்சுடிலிசு என அழைக்கப்பட்டு வந்த இம்மாதத்திற்கு ஆகத்து எனப் பெயரிடப்பட்டது.

காலநிலையின் அடிப்படையில், தெற்கு அரைக்கோளத்தின் ஆகத்து மாதம் வடக்கு அரைக்கோளத்தின் பெப்ரவரி மாதத்திற்கு சமனாகும்.

ஆகத்து மாத சிறப்பு நாட்கள்
--------------------------

* பிலிப்பீனிய மொழிகள் மாதம்
* ஆகத்து 5 - நண்பர்கள் நாள்
* ஆகத்து 6 - இரோசிமா நாள்
* ஆகத்து 6 - யமேக்கா விடுதலை நாள்
* ஆகத்து 9 - நாகசாகி நாள்
* ஆகத்து 9 - சிங்கப்பூர் விடுதலை நாள்
* ஆகத்து 12 - உலக இளைஞர்கள் நாள்
* ஆகத்து 13 - பன்னாட்டு இடதுகை பழக்கமுள்ளவர்கள் நாள்
* ஆகத்து 14 - பாக்கித்தான் விடுதலை நாள் (1947)
* ஆகத்து 15 - இந்தியாவின் விடுதலை நாள் (1947)
* ஆகத்து 15 - கொரியாவின் விடுதலை நாள்]]
* ஆகத்து 19 - சர்வதேச புகைப்பட நாள்
* ஆகத்து 29 - இந்திய தேசிய விளையாட்டு நாள்
* ஆகத்து 31 - மலேசியாவின் விடுதலை நாள்
* ஆகத்து முதல் வாரம் - உலக தாய்ப் பாலூட்டல் வாரம்
* ஆகத்தின் நடு வாரம் வால்மழையின் உச்சம்.

மேற்கோள்கள்
-----------

விக்கிமீடியா பொதுவகத்தில்,  
 ***ஆகத்து***   
என்பதின் ஊடகங்கள் உள்ளன. 


1. ↑  "August." *Encyclopædia Britannica*. 2008. பிரித்தானிக்கா கலைக்களஞ்சியம். 23 செப்டம்பர் 2008.

|  |
| --- |
| சனவரி | பிப்ரவரி | மார்ச் | ஏப்ரல் | மே | சூன் | சூலை | ஆகத்து | செப்டம்பர் | அக்டோபர் | நவம்பர் | திசம்பர் |
**ஜே. சி. டி. பொறியியல் மற்றும் தொழில்நுட்பக் கல்லூரி** (JCT College of Engineering and Technology) என்பது தமிழ்நாட்டின், கோயம்புத்தூர், மதுக்கரை, பிச்சனூர் சிற்றூரில் அமைந்துள்ள ஒரு பொறியியல் கல்லூரி ஆகும். இக்கல்லூரியானது அடித்தட்டு மக்கள் குறிப்பாக கிராமப்புற மாணவர்களுக்கு கல்வி வழங்கும் நோக்கத்துடன், ஸ்ரீ ஜகந்நாத் கல்வி நலவாழ்வு அறக்கட்டளையால் தொடங்கியது.

உள்கட்டமைப்பு
-------------

**நூலகம்**

இக்கல்லூரி நூலகத்தில் ஏ.ஐ.சி.டி.இ மற்றும் அண்ணா பல்கலைக்கழகத்தால் பரிந்துரைக்கப்பட்ட விதிமுறைகளைகளின்படி அனைத்து தலைப்புகளையும் உள்ளடக்கிய 500000 க்கும் மேற்பட்ட புத்தகங்கள் உள்ளன. எழுத்தாக்கங்கள், குறிப்புதவி நூல்கள், கல்வி கலைக்களஞ்சியங்கள், ஆண்டு மலர்கள், பத்திரிகைகள் மற்றும் வரைபடங்கள், ஒலி மற்றும் காணொளிப் பேழைகள் மற்றும் மென்பொருள் பொருட்கள் உள்ளிட்ட பிற மின்னணு ஆய்வுப் பொருட்கள் மாணவர்களுக்கு இலவசமாக அணுகக்கூடிய வகையில் கிடைக்கின்றன. ஒரு லட்சத்துக்கும் மேற்பட்ட தேசிய மற்றும் சர்வதேச பத்திரிகை சந்தாக்கள் உள்ளன. 

**கணினி ஆய்வகம்**

இணைய வசதியுடன் கூடிய கண்ணி மையம் இங்கு மாணவர்களுக்கு அமைக்கப்பட்டுள்ளது. இங்கு 800க்கும் மேற்பட்ட கணினிகள் அண்மைய வசதிகளுடன் உள்ளது 

**வகுப்பறை**

இந்த கல்லூரியானது 1,50,000 சதுர மீட்டரைவிட கூடுதலான பரப்பளவில் கட்டிடங்களில், உலகத்தரம் வாய்ந்த ஆய்வகங்கள், பட்டறைகள், சி.என்.சி லேத் மற்றும் சி.என்.சி எந்திர மையம், உள் விளையாட்டு அரங்கம், தடகள வசதிகள் போன்றவை உள்ளன.

வசதிகள்
-------

**விடுதிகள்**

மாணவ, மாணவிகளுக்கு தனித்தனி விடுதிகள் உள்ளன. 

**தொழிலகங்களை பார்வையிடல்**

இக்கல்வி நிறுவனமானது தொழில் நிறுவனங்களை பார்வையிட ஏற்பாடு செய்கிறது. 

**போக்குவரத்து**

மாணவர்கள் மற்றும் ஊழியர்கள் தங்கள் வீட்டிலிருந்து கல்லூரியை வந்தடைய ஏதுவாக முக்கிய இடங்களிலிலிருந்து பேருந்துகள் இயக்கப்படுகின்றன.

வேலை வாய்ப்பு பிரிவு
--------------------

படிப்பு முடிந்ததும் மாணவர்களுக்கு வேலை வாய்ப்பு வழங்கும் நோக்கில், கல்லூரியானது வேலைவாய்ப்பு பிரிவை ஏற்படுத்தியுள்ளது.

வெளி இணைப்புகள்
---------------

* அதிகாரப்பூர்வ இணையதளம்
**புத்ததேவ் தாசு குப்தா** (Buddhadev Das Gupta) (1 பிப்ரவரி 1933 - 15 சனவரி 2018) இவர் இந்திய பாரம்பரிய இசைக் கருவியான சரோத் வாசித்த இசைக்கலைஞராவார்.  இவர் இந்தியாவின் கொல்கத்தாவில் வசித்து வந்தார். 'நிம்பசு' இசைத்தட்டு நிறுவனத்தின் *தி ராகா கைடில்* இடம்பெற்ற கலைஞர்களில் இவரும் ஒருவர்.

ஆரம்பகால வாழ்க்கை
-----------------

இவர், 1933 பிப்ரவரி 1 அன்று இந்தியாவின் பாகல்பூரில் பிரபுல்லா மோகன் தாசு குப்தா, பபானி ஆகியோருக்கு பிறந்தார். இவரது தந்தை தொழில் ரீதியாக மாவட்ட நீதிபதியாக இருந்தார். மேலும், இசையில் ஆர்வம் கொண்டிருந்தார்.

1948 இல் தனது மெட்ரிகுலேசன் தேர்வில் இரண்டாவது இடத்தைப் பிடித்தார். பின்னர் சிபூரின் வங்காள பொறியியல் மற்றும் அறிவியல் பல்கலைக்கழகத்தில் இயந்திரப் பொறியியல் பயின்றார். இவரது வாழ்க்கையின் பிற்பகுதியில், 2010 பிப்ரவரி 16 அன்று, பல்கலைக்கழகம் இவருக்கு கெளரவ முனைவர் பட்டம் வழங்கியது. 

மிகச் சிறிய வயதிலேயே, இவர் சரோத் மேதையான ராதிகா மோகன் மைத்ராவிடமிருந்து சரோத் பாடங்களை எடுக்கத் தொடங்கினார். அனைத்திந்திய வானொலியில் இவரது முதல் நிகழ்ச்சி விருந்தினர் கலைஞராக இருந்தது. இறுதியில் வானொலியில் 17க்கும் மேற்பட்ட தேசிய நிகழ்ச்சிகளை நிகழ்த்தினார்.

விருதுகள்
---------

2011 ஆம் ஆண்டில், இவருக்கு இந்திய அரசு பத்மசிறீ விருதினை வழங்கியது. ஆனால் இவர் "மிகத் தாமதமாக வழங்கப்பட்டது" என்று கூறி அதை நிராகரித்தார். 2012 சனவரியில், இவருக்கு பத்ம பூசண் விருது வழங்கப்பட்டது.  இவருக்கு 1993 ல் சங்கீத நாடக அகாதமி விருதும், 2011 ல் தாகூர் ரத்னா விருதும் வழங்கப்பட்டது.

இறப்பு
------

இவர், 2018 சனவரி 15 அன்று தெற்கு கொல்கத்தாவில் உள்ள தனது இல்லத்தில் இருதய நோயால் தனது 84 வயதில் இறந்தார். மேற்கு வங்க முதல்வர் மம்தா பானர்ஜி இவரது மரணம் பாரம்பரிய இசைத்துறையில் ஒரு வெற்றிடத்தை உருவாக்கியுள்ளது என்றார்.

மேற்கோள்கள்
-----------

1. ↑  Hunt, Ken. "Buddhadev Das Gupta". Allmusic. 2 May 2010 அன்று பார்க்கப்பட்டது.
2. ↑  "Padma Awards". pib. 27 January 2013. 27 January 2013 அன்று பார்க்கப்பட்டது.
3. ↑  "Indian Express : Sarod Maestro Pt Buddhadev Dasgupta passes away".

வெளி இணைப்புகள்
---------------

* Articles.timesofindia.indiatimes.com பரணிடப்பட்டது 2012-11-04 at the வந்தவழி இயந்திரம்
* Raga.com
* Parabaas.com

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States

 |
| கலைஞர் | 
* MusicBrainz

 |
| மற்றவை | 
* Europeana
* IdRef

 |

வார்ப்புரு:பத்ம வூசண் விருதுகள்
அமைப்பியற் பொருண்மைக் கோட்பாடு
------------------------------

```
    இது ஒரு நவீன கோட்பாடு ஆகும்.கற்போர் தலைப்பினைக் குறித்து புரிந்து கொள்ளுதலை வளர்த்துக் கொள்ளுதலை குறிக்கிறது. கற்றல் ஒரு வழிப்பாதையில் மட்டும் செல்லாமல் முந்தைய அறிவினைக் கொண்டு கற்றலினை கற்றலினை விரிவடையச் செய்து கற்றுக் கொள்ளலாகும்.
```

### அமைப்பியற் பொருண்மைக் கோட்பாடு கொள்கைகள்

1. கற்றல் மொழி சார்புடையது.
2. கற்றல் ஒரு சமூக செயலாகும்

### உருவான வரலாறு

```
    வைகாட்சி என்பர் கற்றல் அனைவரையும் ஈடுபட செய்து மாணவர்கள் கூடி மகிழ்ந்து சுற்றுச்சுழலை ஆராய்தல் என்று வர்ணிக்கிறார். பியாஜே என்ற உளவியல் அறிஞர் குழந்தைகள் ஒருங்கிணைப்பின் மூலமும் ஓர் ஒழுங்கை பின்பற்றுதலின் மூலமும் கற்கின்றனர் என்று விளம்புகின்றார். மரியா மாண்டிசோரி அம்மையர் குழந்தைகளுக்கு அவர்கள் வயது வளர்ச்சி நிலைகளுக்கேற்ப கருவிகளை நாம் வழங்கினால் உயர்ந்த கற்பித்தல் நிலையினை பெறுவார்கள் என்று உலகிற்கு பறைச்சாற்றினார்கள்.மேற்கூறிய தத்துவ அறிஞர்கள் மொழிந்த கூற்றுகளின் அடிப்படையில் உருவானதே அமைப்பியற் பொருண்மைக்கோட்பாடு என்னும் நவீன கால தத்துவமாகும்.
```

### அமைப்பியற் பொருண்மைக்கோட்பாடு வகுப்பறை

```
மாணவர்கள் குழுவில் வேலை செய்வர் மாணவர்களின் தொடர்ச்சியான கேள்விகளுக்கு அதிக மதிப்பு 
```

#### சான்று

```
மலரும் இந்திய சமுதாயத்தில் கல்வி.திருமதி.பியூலா ரெய்னிஸ்.ஸ்ரீ. கிருஷ்ணா பப்ளிகேசன்ஸ்.
```
**பவன் குமார் சாம்லிங்**  (*Pawan Kumar Chamling*, பிறப்பு: 22 செப்டம்பர், 1950) இந்தியாவில் இணைக்கப்பட்டபின் உருவான சிக்கிம் மாநிலத்தின் ஐந்தாவது முதலமைச்சர் ஆவார். சாம்லிங் சார்ந்துள்ள சிக்கிம் சனநாயக முன்னணி 1994 ஆம் ஆண்டுமுதல் நான்கு முறை -1994, 1999, 2004, 2009, 2014 தேர்தல்களில் வென்று ஆட்சி அமைத்துள்ளது.

வாழ்க்கை
--------

ஓர் சமூக சேவகராக இருந்த சாம்லிங் "நிர்மாண்" இதழின் தலைமை ஆசிரியராக பணிபுரிந்தார். 1973ஆம் ஆண்டு மாணவராக இருந்தபோதே அரசியல் நாட்டம் கொண்டார்.1985ஆம் ஆண்டு சிக்கிம் சட்டப்பேரவைக்குத் தேர்ந்தெடுக்கப்பட்டார்.1989 முதல் 1992 வரை மாநில அரசின் தொழில்,தகவல் மற்றும் மக்கள்தொடர்பு அமைச்சராகப் பணியாற்றினார்.1993ஆம் ஆண்டு சிக்கிம் சனநாயக முன்னணி கட்சியை நிறுவினார். இவரது கட்சி 1994ஆம் ஆண்டு தேர்தலில் வென்று முதலமைச்சராகப் பொறுப்பேற்றார். இதனைத் தொடர்ந்து 1999, 2004 மற்றும் 2009 தேர்தல்களிலும் வெற்றி பெற்று முதலமைச்சராகத் தொடர்கிறார்.

பல நூல்களை வெளியிட்டுள்ளார்.1967ஆம் ஆண்டு அவரது முதல் நூல்,பிர் கோ பரிச்சய் வெளியானது. திருமணமான இவருக்கு நான்கு மகள்களும் நான்கு மகன்களும் உள்ளனர்.2003ஆம் ஆண்டு மணிப்பால் பல்கலைக்கழகம் கௌரவ மருத்துவர் பட்டம் வழங்கியுள்ளது.

மேற்கோள்கள்
-----------

1. ↑  "*DR. Pawan Kumar CHAMLING - THE FIFTH CHIEF MINISTER OF Sikkim*" (ஆங்கிலம்). Unknown parameter `|access date=` ignored (`|access-date=` suggested) (உதவி); Unknown parameter `|published=` ignored (உதவி)

வெளியிணைப்புகள்
---------------

* நீண்டகாலம் பதவி வகிக்கும் சிக்கிம் முதல்வர்: ஜோதி பாசு சாதனையை முறியடித்தார் சாம்லிங்
* pawan-chamling.org பவன் குமார் சாம்லிங்கின் இணையத்தளம்.
* Pawan Chamling on sikkim.nic.in website.
* Pawan Chamling Speech பரணிடப்பட்டது 2011-01-08 at the வந்தவழி இயந்திரம் (PDF), 21 December 2002, 50th National Development Council Meeting, New Delhi.
* Interview with Chief Minister Pawan Chamlingபரணிடப்பட்டது 2013-06-07 at the வந்தவழி இயந்திரம் posted on sikkimonline.info in April 2007.
**நாகம்பாடி நாகநாதசுவாமி கோயில்** தமிழ்நாட்டில் நாகபட்டினம் மாவட்டம், நாகம்பாடி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நாகநாதர், நாகவள்ளி சன்னதிகளும், விநாயகர், முருகன், தெட்சிணாமூர்த்தி, பைரவர், சூரியன், நாகவள்ளி, அப்பர், சுந்தரர், சனீஸ்வரர், ஆஞ்சநேயர், நவகிரகம், துர்கா, சண்டிகேஸ்வரர், மகாலெட்சுமி, தானியலெட்சுமி உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி இரண்டு காலப் பூசைகள் நடக்கின்றன. மாசி மாதம் சிவன்ராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஜே. கே. ரௌலிங்** (*J. K. Rowling*, பிறப்பு: 31 சூலை 1965) ஒரு ஆங்கில புதின எழுத்தாளர். ஜே.கே.ரவுலிங்கின் தந்தை பீட்டர் ஜேம்ஸ் ரவுலிங் ரோல்ஸ்ராய்ஸ் நிறுவனத்தில் பொறியாளராகப் பணிபுாிந்து வந்தார். அவருடைய தாய் ஆனி ரவுலிங், அறிவியல் தொழில்நுட்ப வல்லுநராக இங்கிலாந்தில் பணிபுரிந்து வந்தார்.

குழந்தைப்பருவம்
---------------

ஜே.கெ.ராவ்லிங்க்
ரவுலிங் 23 மாதக் குழந்தையாக இருக்கும் போது அவளுடைய தங்கை டயானே பிறந்தாள். ரவுலிங் நான்கு வயது சிறுமியாக இருக்கும் போது அவருடைய குடும்பம் வின்டர்பான் கிராமத்திற்கு இடம் பெயர்ந்தது. அவர் புனித மைக்கேல் ஆரம்பப்பள்ளியில் பயின்றார். அந்தப்பள்ளியானது அடிமை ஒழிப்புப் போராளியான வில்லியம் வில்பர் போர்ஸ் மற்றும் கல்வி மறுமலர்ச்சியாளர் கன்னாமோர் ஆகியோரால் துவங்கப்பட்டது. ரவுலி்ங் பின்னாளில் எழுதிய "ஹாாிபாட்டர்" என்ற புத்தகத்தில் வரும் தலைமை ஆசிாியர் கதா பாத்திரம் ஆல்பஸ் தம்பில்டோர் அவருடைய ஆரம்பப்பள்ளி தலைமை ஆசிரியர் ஆல்பிரட் டன் என்பவரே மேற்கூறிய கதாபாத்திரத்தை உருவாக்க அகத்தூண்டலை ஏற்படுத்தினார்.

சிறு வயதில் ரவுலிங் அடிக்கடி கற்பனைக் கதைகள் எழுதுவார். அவற்றை அடிக்கடி தன் தங்கையிடம் வாசித்துக் காண்பிப்பார். அவர் தன் இடைநிலைக் கல்வியை வைடீன் பள்ளியில் பயின்றார். அவருடைய தாய் அவர் படித்த கல்லூரியிலேயே அறிவியல் துறையில் பணியாற்றினார். செசிகா மிட்ஃபோர்டின் சுயசாிதமான "கான்ஸ் மற்றும் ரிபெல்ஸ் "என்ற புத்தகத்தை படித்த பிறகு செசிகா ரவுலிங்கின் கதாநாயகியாகவே ஆகிவிட்டார். அதன்பிறகு ரவுலிங் செசிகாவின் அனைத்து புத்தகங்களையும் படித்து முடித்தார்.

ரவுலிங்கின் இளமைப்பருவம் மிகவும் மகிழ்ச்சியற்றதாக இருந்தது. ஏனென்றால் அவரது தாய் நாேய்வாய்பட்டிருந்தார். அவருடைய தந்தையுடனும் பேசாமல் இருந்தார். அவர் தன் 11-ஆம் வயதில் கெர்மியோன் கிராங்கர் என்ற கதாபாத்திரத்தை தான் ஒத்திருப்பதாக கூறினார். ஸ்டீவ் எடி என்பவர் ரவுலிங்கிற்கு ஆங்கிலம் கற்பித்தார். ரவுலிங் ஆங்கிலம், பிரெஞ்சு, ஜெர்மன் ஆகிய மொழிகளில் முதல்நிலையில் தேர்ச்சி அடைந்தார்.

படிப்பு
-------

1982 ஆம் ஆண்டு, ரவுலிங் ஆக்ஸ்போர்டு பல்கலைக் கழகத்திற்கு நுழைவுத் தேர்வு எழுதினார். ஆனால் அவர் தேர்வு செய்யப்படவில்லை. பிறகு எக்ஸ்டர் பல்கலைக் கழகத்தில் பண்டைய பிரெஞ்சு இலக்கியம் படித்தார். 1986-ல் பட்டப் படிப்பை முடித்து 1988-ல் லண்டன் சென்று ஆய்வில் ஈடுபட்டார்.

மேற்கோள்கள்
-----------

1. ↑  Rowling, J.K. (16 February 2007). "The Not Especially Fascinating Life So Far of J.K. Rowling" பரணிடப்பட்டது 30 ஏப்ரல் 2008 at the வந்தவழி இயந்திரம். Accio Quote (accio-quote.org). Retrieved 28 April 2008.
**இலால் சிந்தாமணி சரன் நாத் சகாதேவ்** (Lal Chintamani Sharan Nath Shahdeo) (14 திசம்பர் 1931 - 10 சூலை 2014), சோட்டா நாக்பூர் பீடபூமி பகுதியை ( நவீன சார்க்கண்டு ) ஆட்சி செய்த ஒரு பண்டைய இந்திய வம்சத்தின் கடைசி ஆட்சியாளரும் ஓர் அரசியல்வாதியும் ஆவார்.

ஆரம்ப ஆண்டுகள்
--------------

சகாதேவ் 1931 இல் நாகவன்ஷி வம்சத்தின் அரச குடும்பத்தில் பிறந்தார். ராய்ப்பூரில் உள்ள ராஜ்குமார் கல்லூரியில் படித்தார். 1950ஆம் ஆண்டில், இவர் தனது தாத்தா உதய் பிரதாப் நாத் சகாதேவுக்குப் பிறகு சோட்டா நாக்பூர் ஜமீன்தாரி தோட்டத்தின் மகாராஜாக நியமிக்கப்பட்டார். 1952இல் ஜமீந்தாரி முறை ஒழிக்கப்படும் வரை இவர் அப்பகுதியை ஆண்டு வந்தார்.

சட்டமன்ற உறுப்பினர்
-------------------

1957 இல் ராஞ்சி சட்டமன்றத் தொகுதியில் இருந்து சுயேட்சியையான சட்டமன்றத்திலிருந்த அவர் பீகார் சட்டமன்றத்தின் இளைய உறுப்பினராவார். பின்னர், இவர் பீகார் சட்டமன்றத்திற்கு இந்திய தேசிய காங்கிரசு கட்சியின் வேட்பாளராக தேர்ந்தெடுக்கப்பட்டார்.

பணிகள்
------

இவர் தென்கிழக்கு இரயில்வே வாரியத்தின் உறுப்பினராகவும், ராஞ்சி பல்கலைக்கழகத்தின் ஆயுள் செனட்டராகவும், சிறிய அளவிலான தொழில்துறை வாரியத்தின் (பீகார்) தலைவராகவும் இருந்தார். நிலங்களை நன்கொடையாக அளித்து நிதி உதவி வழங்குவதன் மூலம் பல கல்வி, சுகாதாரம் மற்றும் அரசு நிறுவனங்களை நிறுவ இவர் உதவினார். கும்லாவில் உள்ள கார்த்திக் ஓரான் கல்லூரி, ராத்துவில் சிறுமிகளுக்கான மகாராணி பிரேம் மஞ்சரி தேவி கல்லூரி, ராத்துவில் உள்ள ஆதிவாசி பால விகாஸ் வித்யாலயா, ராத்துவில் உள்ள மகாராணி பிரேம் மஞ்சரி தேவி சிறப்பு மருத்துவமனை, ராத்து காவல் நிலையம் ஆகியவை இதில் குறிபிடத்தகவை.

இறப்பு
------

சிலகாலம் நோய்வாய்பட்டதைத் தொடர்ந்து இவர் 9 சூலை 2014 அன்று ராஞ்சியில் இறந்தார்.

மேற்கோள்கள்
-----------

1. ↑  "maharaja breathes his last". *telegraphindia*. 11 July 2014.
2. ↑  "Ranchi bids tearful farewell to last Maharaja". *dailypioneer*. 12 July 2014. 2016-11-14 அன்று பார்க்கப்பட்டது.
3. ↑  "CHOTA-NAGPUR (Zamindari)". *members.iinet.net.au*. 5 May 2019 அன்று மூலம் பரணிடப்பட்டது. 17 March 2019 அன்று பார்க்கப்பட்டது.
4. ↑  "maharaja breathes his last". *telegraphindia*. 11 July 2014."maharaja breathes his last". *telegraphindia*. 11 July 2014.
5. ↑  "maharaja breathes his last". *telegraphindia*. 11 July 2014."maharaja breathes his last". *telegraphindia*. 11 July 2014.
6. ↑  "Ratu royalty stands by kin". 20 May 2012. .
7. ↑  "maharaja breathes his last". *telegraphindia*. 11 July 2014."maharaja breathes his last". *telegraphindia*. 11 July 2014.
8. ↑  "maharaja breathes his last". *telegraphindia*. 11 July 2014."maharaja breathes his last". *telegraphindia*. 11 July 2014.
**ஆனையூர் கொக்குளம் பேக்காமன் கருப்பசாமி கோயில்**, மதுரை மாவட்டம், திருமங்கலம் வட்டத்தில் உள்ள செக்கானூரணி அருகே ஏ. கொக்குளம் ஊராட்சியில் அமைந்துள்ளது. இக்கோயில் மதுரையிலிருந்து 30 கிலோ மீட்டர் தொலைவில் உள்ளது. ஏ. கொக்குளம் உள்ளிட்ட 6 கிராமங்களில் கருப்பசாமி, அய்யனார், ஆதிசிவன், பேச்சியம்மன், காமாட்சியம்மன் மற்றும் முத்தையா சுவாமிகளுக்கு தனித் தனி கோயில்கள் உள்ளன. 21 ஆண்டுகளுக்கு ஒரு முறை நடைபெறும் திருவிழாவின் முதல் நாளில் குதிரை எடுப்பு திருவிழா, பாறைப்பட்டி கிராமத்திலிருந்து பேக்காமன் கருப்பசாமி, அய்யனார் மற்றும் முத்தையா சுவாமி மற்றும் ஆதிசிவன் கோவில்களுக்கு கொண்டு செல்லப்படும் சுடுமண் குதிரைகளை எடுத்து செல்லும் நிகழ்வு நடைபெறும். மேலும் பன்றிக்குத்து, கிடா வெட்டுதல் மற்றும் எருதுகட்டும் திருவிழாக்களும் நடைபெறும்.

வரலாறு
------

பேக்காமன் கருப்பசாமி கோயில் பட்டியலினத்தவரின் குலசாமியாக பல ஆண்டுகள் இருந்ததது. கொக்குளம் கிராமத்தில் வசிக்கும் 15 குடும்பத்தைச் சேர்ந்த பட்டியலினத்தவரில் ஆண்கள் மட்டும் கோயிலுக்குள் அனுமதிக்கப்படுகின்றனர். பட்டியலினத்தைச் சேர்ந்த மற்றவர்கள் அனுமதிக்கப்படுவதில்லை. பெண்கள் பூப்படையும்வரை கோவிலுக்குள் அனுமதிக்கப்படுகின்றனர். இந்தக் கோயில் புறம்போக்கு நிலத்தில் அமைந்துள்ளது. ஆதிக்க சாதியினர் பட்டியலினத்தைச் சேர்ந்த மூன்று பங்காளிகளில் ஒரு பங்காளி வகையறாவை மட்டும் வசப்படுத்தி, கோயிலுக்குள் அனுமதித்துவிட்டு, பிறரைக் கோவிலைவிட்டு வெளியில் நிறுத்திவிட்டனர். அவர்கள் கோயிலுக்கு வெளியில் நின்றவாறே சாமியை வணங்க வேண்டும்.

இந்தக் கோயிலுக்குள் அனைவரும் வந்து வழிபட அனுமதி அளிக்க வேண்டும் என சென்னை உயர்நீதிமன்றம் தீர்ப்பில் கூறிவிட்ட நிலையில், 30 சூலை 2021 அன்று 50 பட்டியலினத்தவர்கள் மாவட்ட நிர்வாகத்தின் உதவியுடன் கோயிலில் நுழைந்து கருப்பசாமியை வழிபட்டனர். தங்கள் முன்னோர்கள் உருவாக்கிய கோயிலின் உள்ளே சென்று வழிபடும் உரிமையை 60 ஆண்டுகளுக்கும் மேலாக இழந்திருந்த ஆ. கொக்குளத்தைச் சேர்ந்த பட்டியலின மக்கள், 30 சூலை 2021 அன்று தங்கள் வழிபாட்டு உரிமையை நிலைநாட்டினர்.

மேற்கோள்கள்
-----------

1. ↑  கொக்குளம் பேக்காமன் கருப்பசாமி எருதுகட்டு திருவிழா
2. ↑  பேக்காமன் கருப்பசாமி
3. ↑  பேக்காமன் கோயிலுக்குள் நுழைந்த பட்டியலினத்தவர்
4. ↑  "Dalits of A Kokkulam village enter, worship at Pekkaman temple". 2021-08-06 அன்று மூலம் பரணிடப்பட்டது. 2021-08-06 அன்று பார்க்கப்பட்டது.
**ஆபிரிக்க-ஆசிய மொழிகளின் பரம்பல்**
  ஆபிரிக்க-ஆசிய மொழிகள்
**ஆபிரிக்க-ஆசிய மொழிகள்** என்பன, வடக்கு ஆப்பிரிக்கா, கிழக்கு ஆப்பிரிக்கா, சாஹேல், மற்றும் தென்மேற்கு ஆசியா ஆகிய இடங்களில், அண்ணளவாக 28.5 கோடி மக்களால் பேசப்படுகின்ற சுமார் 240 மொழிகளை உள்ளடக்கிய மொழிக்குடும்பம் ஆகும். "ஆப்ரேசியன்", "ஹமிட்டோ-செமாட்டிக்", "லிஸ்ராமிக்" (Hodge 1972), எரித்ரேசியன் (Tucker 1966.) என்ற பெயர்களாலும் இந்த மொழிக்குடும்பம் குறிப்பிடப்படுகின்றது.

துணை மொழிக் குடும்பங்கள்
------------------------

ஆபிரிக்க-ஆசிய மொழிக்குடும்பத்தின் துணை மொழிக் குடும்பங்கள்:

* பேர்பர் மொழிகள் (Berber languages)
* சாடிக் மொழிகள் (Chadic languages)
* எகிப்திய மொழிகள் (Egyptian languages)
* செமிடிக் மொழிகள் (Semitic languages)
* குஷிட்டிக் மொழிகள் (Cushitic languages)
* பேஜா மொழி (Beja language)(சர்ச்சைக்குரியது; பொதுவாகக் குஷிட்டிக்கின் ஒரு பகுதியாக வகைப்படுத்தப்படுகின்றது.)
* ஒமோட்டிக் மொழிகள் (Omotic languages)

ஒங்கோட்டா மொழி ஆப்பிரிக்க-ஆசிய மொழியாகக் கருதப்பட்டாலும், இக்குடும்பத்துள் இதனுடைய வகைப்படுத்தல் சர்ச்சைக்கு உரியதாகவே இருந்துவருகிறது (போதிய தரவுகள் இல்லாமையும் ஒரு காரணம்)

முதல்நிலை-ஆபிரிக்க-ஆசிய மொழி எங்கே பேசப்பட்டது என்பதிலே பொதுவாக ஒத்த கருத்துக் கிடையாது; இக் குடும்பத்தைச் சேர்ந்த பல்வேறுபட்ட மொழிகள் பேசப்படுவதை அடிப்படையாகக் கொண்டு, பொதுவாக ஆபிரிக்காவாக (உம். டயகோனோப், பெந்தர்), குறிப்பாக எதியோப்பியாவாக, இருக்கலாம் என்ற கருத்து உண்டு. இதே வேளை மேற்குச் செங் கடல் மற்றும் சகாரா பகுதியும் முன்வைக்கப்பட்டுள்ளது (உம். எஹ்ரெட்). அலெக்சாண்டர் மிலிட்டரேவ் இவர்களுடைய தாய் நிலம் லேவண்ட் ஆக இருக்கலாம் எனக் கருதுகிறார்.

செமிட்டிக் மொழிகளே, ஆபிரிக்காவுக்கு வெளியே காணப்படும், ஆபிரிக்க-ஆசிய மொழிக்குடும்பத்தின் ஒரே துணை மொழிக் குடும்பமாகும். எனினும் வரலாற்றுக் காலத்திலோ அல்லது வரலாற்றுக்கு மிக அணித்தான காலப்பகுதியிலோ சில செமிட்டிக் பேசும் மக்கள், தெற்கு அரேபியாவிலிருந்து மீண்டும் எதியோப்பியாவுக்கு வந்துள்ளார்கள், இதனால் சில நவீன எதியோப்பிய மொழிகள் (அம்ஹாரிக் போன்றவை) அடிப்படையான குஷிட்டிக் அல்லது ஒமோட்டிக் குழுக்களைச் சேராமல் செமிட்டிக்காக இருக்கின்றன. (முர்த்தொனென் (1967) போன்ற மிகச் சில ஆய்வாளர்கள் மேற்படி கருத்துடன் முரண்படுவதுடன், செமிட்டிக் எதியோப்பியாவில் உருவாகியிருக்கலாமெனக் கருதுகிறார்கள்).

வகைப்படுத்தலின் வரலாறு
----------------------

ஆபிரிக்க-ஆசிய etymologies க்கான சில முக்கிய மூலங்களில் பின்வருவனவும் உள்ளடங்குகின்றன:

* Marcel Cohen, *Essai comparatif sur la vocabulaire et la phonétique du chamito-sémitique*, Champion, Paris 1947.
* Igor M. Diakonoff et al. "Historical-Comparative Vocabulary of Afrasian", *St. Petersburg Journal of African Studies* Nos. 2-6, 1993-7.
* Christopher Ehret. *Reconstructing Proto-Afroasiatic (Proto-Afrasian): Vowels, Tone, Consonants, and Vocabulary* (*University of California Publications in Linguistics 126*), California, Berkeley 1996.
* Vladimir E. Orel and Olga V. Stolbova, *Hamito-Semitic Etymological Dictionary: Materials for a Reconstruction*, Brill, Leiden 1995

மேலும் காண்க
------------

* ஆபிரிக்க மொழிகள்

மூலங்கள்
--------

* Bernd Heine and Derek Nurse, *African Languages,* Cambridge University Press, 2000 - Chapter 4
* Merritt Ruhlen, *A Guide to the world's Languages*
* Lionel Bender et al. *Selected Comparative-Historical Afro-Asiatic Studies in Memory of Igor M. Diakonoff*, LINCOM 2003.
*
**ஆபிரகாம் ஒப்பந்தம்** என்பது இஸ்ரேல், ஐக்கிய அமீரகம், அமெரிக்கா ஆகிய நாடுகள் இணைந்து ஆகஸ்ட் 13, 2020 அன்று வெளியிட்ட அமைதி ஒப்பந்தமாகும். பின்னர் இஸ்ரேல் மற்றும் பஹ்ரைன் இடையேயான அமைதி ஒப்பந்தத்துக்கும் இதே பெயரே பயன்படுத்தப்பட்டது. அமெரிக்க அதிபர் டோனால்ட் டிரம்ப் அவர்களால் மத்தியஸ்தம் செய்யப்பட்ட இந்த ஒப்பந்தங்களின் மூலம் இஸ்ரேல் உடனான உறவை சுமூகமாக்கி கொள்வதாக ஐக்கிய அமீரகம் மற்றும் பஹ்ரைன் நாடுகள் அறிவித்தன. 

1994 ஆம் ஆண்டு ஜோர்டான் நாட்டுடனான அமைதி ஒப்பந்தத்துக்கு பிறகு அரபு நாடுகளுடன் இஸ்ரேல் மேற்கொள்ளும் அமைதி ஒப்பந்தம் இதுவாகும்

பெயர் காரணம்
------------

யூதம், கிறிஸ்தவம் மற்றும் இஸ்லாம் என மூன்று மதங்களாலும் முக்கிய தீர்க்கதரிசியாக கருதப்படும் முதுபெரும் தந்தை ஆபிரகாம் பெயரே இந்த அமைதி ஒப்பந்தத்துக்கு சூட்டப்பட்டுள்ளது.

பின்னணி
-------

1948 ஆம் ஆண்டு உருவான இஸ்ரேல் என்கிற தேசத்தை பல இஸ்லாமிய நாடுகள் அங்கீகரிக்கவில்லை. குறிப்பாக தீர்வு எட்டப்படாத பாலஸ்தீன பிரச்னை இஸ்ரேல் மற்றும் இஸ்லாமிய நாடுகளுக்கு இடையேயான உறவை சிக்கலாக்கின. அமெரிக்க அதிபராக டோனால்ட் டிரம்ப் பதவி ஏற்றபின் இருதரப்புடனும் பேச்சு நடத்தி அமைதி ஒப்பந்தம் ஏற்பட முனைப்பு காட்டினார். அதன் விளைவாக இஸ்ரேல் உடன் அமைதி ஒப்பந்தம் மேற்கொள்வதாக ஐக்கிய அமீரகம் மற்றும் பஹ்ரைன் நாடுகள் அறிவித்தன

கையெழுத்து
----------

அமெரிக்க அதிபர் முன்னணியில் இஸ்ரேல் பிரதமர் பெஞ்சமின் நெதன்யாகு, ஐக்கிய அமீரக வெளியுறவுத்துறை அமைச்சர் ஷேக் முகமது பின் ஜாயித் அல் மற்றும் பஹ்ரைன் வெளியுறவுத்துறை அமைச்சர் அப்துல்லாதீப் அல் சயானி ஆகியோர் செப்டம்பர் 15, 2020 அன்று ஆபிரகாம் ஒப்பந்தத்தில் கூட்டாக கையெழுத்திட்டனர்

மேற்கோள்கள்
-----------

1. ↑
2. ↑
கால் தூக்கிற கணக்கப்பிள்ளை
கால் தூக்கிற கணக்கப்பிள்ளை
கால் தூக்கிற கணக்கப்பிள்ளை
**கால் தூக்கிற கணக்கப்பிள்ளை** சிறுவர் விளையாட்டுகளில் ஒன்று. திளைப்புக்காக விளையாடப்படுவது. தமிழக நாட்டுப்புறங்களில் இது பரவலாக விளையாடப்படும். இக்காலத்தில் அருகிவருகிறது.

நான்கு சிறுவர். இருவர் கைகோத்துக்கொள்வர். ஒருவரது வலக்கையும் மற்றொருவரது இடக்கையும் கோக்கப்படும். மூன்றாமவர் அந்த இருவரின் தோள்களை முழங்கைகளால் வளைத்துப் பிடித்துகொண்டு தன் முழங்கால் ஒன்றை மடித்து, இருவர் கோத்திருக்கும் கைகளில் வைத்து ஏறிக்கொண்டு சவாரி செய்வார். சவாரி செய்பவரின் இன்னொரு காலை நான்காமவர் தூக்கிப் பிடித்துக்கொண்டு செல்வார். குறிப்பிட்ட தூரம் சென்றதும் வேறொருவர் சவாரி. பின்னர் ஆள் மாற்றி மாற்றிச் சவாரி. 

சவாரி செய்பவர் பாடிக்கொண்டே செல்வார். அவர் பாடும் பாட்டு "கால் தூக்கிற கணக்கப்பிள்ளைக்கு மாசம் பத்துருவா"(இதைத் திரும்பத் திரும்பப் பாடுவார்)

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

1. அ. மு. பரமசிவானந்தம், *மலைவாழ் மக்கள் மாண்பு*, தமிழ்க்கலைப் பதிப்பகம் சென்னை வெளிநீடு, 1967
2. இ. ராஜநாராயணன், *வட்டார வழக்குச்சொல் அகராதி*, 1982
3. இரா. பாலசுப்பிரமணியம், *தமிழர் நாட்டு விளையாட்டுகள்*, 1980
**கால் டர்ன்பெல்** (*Gael Turnbull*) (7 ஏப்ரல் 1928 - 2 ஜூலை 2004) ஒரு இசுக்கொட்லாந்து கவிஞர் ஆவார். இவர் பிரித்தானிய கவிதைகள் மறுமலர்ச்சிக்கு முன்னோடியாக இருந்தார்.

சுயசரிதை
--------

டர்ன்பல், எடின்பரோவில் பிறந்தார். இங்கிலாந்தின் வடபகுதியிலும், கனடாவிலும் வளர்ந்தார். அங்கு இவர் இரண்டாம் உலகப் போரின் தொடக்கத்தில் தனது பெற்றோருடன் சென்றார். கேம்பிரிட்ஜில் உள்ள கிறிஸ்ட் கல்லூரியில் இயற்கை அறிவியல் பயின்றார். 1951 இல் பென்சில்வேனியா பல்கலைக்கழகத்தில் மருத்துவப் பட்டம் பெற்றார்.

இவர் ஒரு மருத்துவர் மற்றும் மயக்க மருந்து நிபுணராக ஒன்றாரியோவில் பணிபுரிந்தார். இலண்டன், இங்கிலாந்து; வென்ச்சுரா, கலிபோர்னியா; வர்செஸ்டர்; மற்றும் பேரோ-இன்-ஃபர்ன்ஸ்லும் பணிபுரிந்தார்.

இலக்கியப் பணி
-------------

இவரது கவிதை முதலில் கனடாவில் 1954 ஆம் ஆண்டில் ஒரு புத்தகத்தில் வெளியிடப்பட்டது. இவரது கவிதைகள், ஆரிஜின், சிட் கார்மன் பத்திரிகையிலும் வெளியிடப்பட்டன.

1957 ஆம் ஆண்டில், டர்ன்புல் இது நவீனத்துவ பாரம்பரியத்தில் கவிஞர்களை மையமாகக் கொண்ட முதல் பிரிட்டிசு நடத்தும் அச்சகங்களில் ஒன்றாகும்.

1957 ஆம் ஆண்டில், டர்ன்பல் நவீனகால பாரம்பரியத்தில் கவிஞர்கள் மீது கவனம் செலுத்துவதற்கு முதன்முதலாக மைக்ரண்ட் பிரஸ்ஸைத் தொடங்கினார். இவருடைய புவியியல் (1969) என்ற கவிதைத் தொகுப்பு சிறப்பம்சமாக இருந்தது.

இறப்பு
------

1989 ஆம் ஆண்டில் மருத்துவ பயிற்சியில் இருந்து ஓய்வு பெற்ற பிறகு எடின்பரோவிற்குத் திரும்பினார். இங்கு வாசகரின் மற்றும்/அல்லது உரையின் இயக்கம் வாசிப்பு அனுபவத்தின் ஒரு பகுதியாக மாறிய இயக்கவியல் கவிதைகளில் இலக்கியப் பணியாற்றி வந்தபோது திடீரென மூளைச்சாவு அடைந்து காலமானார்.

சான்றுகள்
---------

1. ↑  Lucas, John (12 July 2004). "Obituary: Gael Turnbull". *தி கார்டியன்* (London). .
2. 1 2 3  Laurie Duggan (October 2007), "On Gael Turnbull's Collected Poems", *Jacket magazine*
3. ↑  "Phyllis Webb," Canadian Women Poets, BrockU.ca, Web, 12 April 2011

வெளி இணைப்புகள்
---------------

* Gael Turnbull at the BEPC
* Obituary
* Ron Silliman on the work of Gael Turnbull Ron Silliman discusses the work of Turnbull, particularly *There Are Words: Collected Poems*, on his popular weblog
* Gael Turnbull Letters to Cid Corman and Miscellaneous Papers MSS 45. Special Collections & Archives, UC San Diego Library.
* Records of Gael Turnbull are held by Simon Fraser University's Special Collections and Rare Books பரணிடப்பட்டது 2017-02-02 at the வந்தவழி இயந்திரம்
ஆன்றே மால்றோ
**ஆன்றே மல்றோ** ( André Malraux DSO 3 நவம்பர் 1901 - 23 நவம்பர் 1976) என்பவர் பிரெஞ்சு புதின எழுத்தாளர், கலை விமர்சகர் மற்றும் பிரெஞ்சு அமைச்சர் ஆவார். இவர் சார்லசு டி காலே ஆட்சித் தலைவராக இருந்த காலத்தில் செய்தித் துறை அமைச்சராகவும், பின்னர் பண்பாட்டுத் துறை அமைச்சராகவும் இருந்தார். இவர் எழுதிய மனிதனின் விதி என்ற புதினத்திற்காக பிரிக்சு கொன்கோர்ட் என்ற பரிசு பெற்றார்.

வாழ்க்கைக் குறிப்புகள்
----------------------

ஆன்றே மால்றோ வசதியான குடும்பத்தில் பிறந்தவர். எனினும் இவருடைய இளமைக் காலம் பற்றியும் கல்வி பற்றியும் விரிவாகத் தெரியவில்லை. ஆன்றே மால்றோ பாரிசில் பிறந்தார். தாயார், அத்தை, பாட்டி ஆகியோரின் கவனிப்பில் வளர்ந்தார். இவருடைய தந்தை தொழில் இழப்பினால் மனம் உடைந்து தற்கொலை செய்து கொண்டார். இவருக்கு இளமைக் காலம் முதல் நரம்பியல் தொடர்பான நோய் இருந்ததாகக் கருதப்படுகிறது.

தொல்லியலில் ஆர்வம்
------------------

தமது 21 ஆம் அகவையில் கேம்போடியாவில் உள்ள மேர் கோவிலைத் தேடி பிரான்சை விட்டுச் சென்றார். கேம்போடியா காடு வழியாகச் சென்று அந்தக் கோவிலை அடைந்து, ஒரு தொல்லியல் பொருளை எடுத்து வந்ததால் அரசு இவரைக் கைது செய்தது. சிறைப் படுத்தப்பட்டார். பிரெஞ்சு சிறை அதிகாரிகளின் அடக்கு முறை இவரை வெறுப்பு அடையச் செய்தது. குடியேற்ற நாடுகளுக்கு எதிராகவும் சமூக மாற்றத்திற்கு ஆதராகவும் ஒரு செய்தித் தாளைத் தொடங்கி எழுதத் தொடங்கினார். தென் கிழக்கு ஆசியாவில் இருந்தபோது இளம் அன்னம் குழு என்ற ஓர் அமைப்பை வழி நடத்தினார். சீனாவுக்குப் போய் அங்கு நடைபெற்ற புரட்சி நிகழ்ச்சிகளில் கலந்து கொண்டார்.

மேற்கோள்
--------

1. ↑
2. ↑  Katherine Knorr (31 May 2001). "Andre Malraux, the Great Pretender". *The New York Times*. .
3. ↑  Hierarchies of value at Angkor Wat | Lindsay French. Academia.edu. Retrieved on 1 August 2014.
இந்து சமயத்தில் **ஆபாசவாதம்** என்பது வேதாந்தத்தின் இரு வகைகளுள் ஒன்றாகும். மற்றையது பரிணாமவாதம். அத்வைத சிந்தனைகளின் தனித்துவமான வாதங்களில் ஆபாசவாதமும் ஒன்றாகும். அதாவது பிரம்மமே ஆன்மாவாகத் தோன்றுகின்றது என்பதை விளக்குவதற்காக அத்வைத சிந்தனாவாதிகள் கையாண்ட நெறிமுறைகளுள் இதுவும் முன்னிலைப்படுத்தப்படுகின்றது. ஆபாசம் என்பது உண்மை போலவே தோற்றமளிக்கும் போலி (மாயை) ஆகும்.

அதாவது, பிரம்மமானது மாயையின் காரணத்தினால் ஆன்மாவாகத் தெரிகின்றது என்பது அத்வைதிகளின் கொள்கை. இவ்வாறு பிரம்மம் தெரிவதற்கு மாயை அல்லது அவித்தை எவ்வாறு துணைபுரிகின்றது என்பதை எடுத்துக் காட்ட இவ் ஆபாசவாதம் முன்வைக்கப்படுகின்றது.

நிறமற்ற பளிங்கின் அருகில் செந்நிறப் பூவினைக் கொண்டு வரும்போது அப்பளிங்கானது செந்நிறமாகவே மாறிவிடுவதனை அவதானிக்க முடிகின்றது. அதனைப் போன்றே எவ்வித சலனமும் அற்றிருக்கும் பிரம்மத்தின் அருகில் மாயையினால் ஏற்படும் அவித்தை பிரம்மத்தை ஆன்மாவாகத் தோற்றுவிக்கின்றது. என்பதுவே ஆபாசவாதம்.

ஆனால், பிற்கால வேதாந்திகள் இதற்கு மறுப்புரைகள் வழங்கத் தவறிவிடவில்லை. "பளிங்கும் பூவும் இருந்தபடியே இருக்கும்போது பளிங்கில் எவ்வித சலனமும் ஏற்படுவதில்லை. பளிங்கு இயல்பாகவே இருக்கின்றது. ஆனால், பளிங்கின் அருகில் பூவோ, அல்லது பூவின் அருகிலோ பளிங்கோ வரும்போதுதான் பளிங்கின் இயல்பில் மாற்றம் ஏற்படுகின்றது. எனவே, அவ்வாறு பளிங்கையும், பூவையும் ஒன்றன் அருகில் மற்றொன்றைக் கொண்டு வருவதற்கு ஒருவர் தேவை. ஏனெனில் அவை தானாக அசையமாட்டா. அதுபோலவே, பிரம்மத்தையும் - மாயையினால் ஏற்பட்ட அவித்தையையும் அருகருகே கொணர்ந்து அதன் மூலமாக ஆன்மாவை தோற்றுவிப்பதற்கு இவை இரண்டிலிருந்தும் வேறுபட்ட ஒரு பொருள் தேவை!" என்கின்றனர்.

அவ்வாறு ஒரு பொருள் காணப்படுமாயின் "ஏகம் ஸத்" என்ற மகாவாக்கியத்திற்கு "உள்ளபொருள் ஒன்று" என சங்கரர் கொடுத்த விளக்கம் தவறாக அமைவதோடு, அவரது ஒருமை வாதம் எனும் அடிப்படைக் கோட்பாடே பொய்யானதாகிவிடும் என்கின்றனர்.

மேற்கோள்கள்
-----------

1. ↑  அண்டாதிபேதம், பாடல் எண் 26, திருமூலரின் திருமந்திரம்
2. ↑  தத்துவமசி மகாவாக்கியம், பாடல் எண். 1, திருமூலரின் திருமந்திரம்
**ஆபிரிக்கான மொழி** அல்லது **ஆபிரிக்கான்ஸ்** (*Afrikaans*) என்பது இந்தோ-ஐரோப்பிய மொழிக் குடும்பத்தைச் சேர்ந்தது. டச்சு மொழியில் இருந்து உருவானது. இது கீழ் பிராங்கோனிய ஜெர்மானிய மொழி வகையில் அடங்கும். தென்னாபிரிக்காவிலும் நமீபியாவிலும் இது பெரும்பான்மை மக்களினால் பேசப்படுகிறது. அதை விட பொட்சுவானா, அங்கோலா, சுவாசிலாந்து, சிம்பாப்வே, லெசத்தோ, சாம்பியா மற்றும் ஆர்ஜெண்டீனா ஆகிய நாடுகளில் சிறுபான்மையோர் இம்மொழியைப் பேசுகின்றனர். ஐக்கிய இராச்சியத்தில் கிட்டத்தட்ட 100,000 ஏற்றுமதி செய்யப்பட்ட தொழிலாளர்கள் இம்மொழியைப் பேசுகின்றனர்..

புவியியல் படி மூன்றில் ஒரு பங்கு மேற்கு தென்னாபிரிக்காவின் பெரும்பான்மையோர் மூன்றில் ஒரு பங்கினரின் ஆபிரிக்கான மொழியைப் பேசுகின்றனர். இதன் அண்டை நாடான நமீபியாவின் தெற்கில் இது முதல் மொழியாக உள்ளது.

ஆபிரிக்கான மொழி 17ம் நூற்றாண்டு டச்சு மொழியில் இருந்து "கேப் டச்சு" என்ற பெயரில் உருவானது. இம்மொழி "ஆபிரிக்க டச்சு" அல்லது "சமையலறை டச்சு" எனவும் அழைக்கப்பட்டது. 1925 ஆம் ஆண்டிலிருந்து இம்மொழி தென்னாபிரிக்காவில் அதிகாரபூர்வ மொழியாக ஆங்கிலம் மற்றும் டச்சு மொழிகளுடன் சமமான மொழியாக அறிவிக்கப்பட்டது. 1961 இல் இருந்து ஆங்கிலமும் ஆபிரிக்கான மொழிகள் மட்டுமே அதிகாரபூர்வமாக்கப்பட்டன. இந்தோ-ஐரோப்பிய மொழிகளில் ஆபிரிக்கான மொழி மட்டுமே ஆபிரிக்கக் கண்டத்தில் ஒரு வளர்ச்சியடைந்த மொழியாக மாறியது.

ஆபிரிக்கான மொழியின் வகைகள்
--------------------------

கிழக்கு கடல்முனை ஆபிரிக்கானசு(Oosgrensafrikaans)

கடல்முனை ஆபிரிக்கானசு மற்றும் (Kaapse Afrikaans)

ஆரஞ்சு ஆறு ஆபிரிக்கானசு(Oranjerivierafrikaans)

குறிப்புகள்
-----------

1. ↑  "Census 2011 – Home language". Statistics South Africa. 2018-12-25 அன்று மூலம் (PDF) பரணிடப்பட்டது. பெப்ரவரி 2 2010 அன்று பார்க்கப்பட்டது. Unknown parameter `|=` ignored (உதவி); Check date values in: `|accessdate=` (உதவி); External link in `|publisher=` (உதவி)
2. ↑  Figure for 2001, up 106% from 1991

வெளி இணைப்புகள்
---------------

* தென்னாபிரிக்க ஆபிரிக்கானர்களின் வரலாறு பரணிடப்பட்டது 2008-10-07 at the வந்தவழி இயந்திரம்
* Wordgumbo: Afrikaans
* An introduction to Afrikaans